Ego Guillelmus, comes Joviniaci, notum facio presentibus et futuris, quod cum esset contentio inter me, ex una parte, et viros religiosos abbatem et conventum Pontiniaci, ex altera, super centum solidos Pruvin. annui redditus, quos dicti abbas et conventus habebant apud Joviniacum, de dono fratris mei, Petri, quondam comitis Joviniaci, tandem, in presentia reverendi patris et domini Galterii, Senon. archiepiscopi, inter nos amicabiliter pacificatum est in hunc modum: videlicet, quod pro predictis centum solidis Pruvin., quos dicti abbas et conventus habebant apud Joviniacum, de dono dicti Petri, prædecessoris mei, et pro quatuor libris Autissiod. annuis, quas habebant apud Colongiam-Vinosam de dono bone memonie Guillermi, patris mei, dedi et assignavi eis octo libras Autissiod. in redditibus preposituræ de dicta Colongia-Vinosa, singulis annis, in festo S. Remigii, sine contradictione, percipiendas; et hoc laudavit Elisabeth, uxor mea. Quod ut ratum et firmum permaneat, presens scriptum sigilli mei appositione roboravi. Actum, anno Domini Mº CCº XXXº primo.